Ma yella aṭas n yimedyazen di twennaḍt tamirant ḍefren asuddes n tmeɣrut gar-asen Rabeḥ BUCNEB, imi si tama nniḍen yerna yereḍ ad yessixfef seg usuddes n tmeɣrut mači akk, imi yella anda yessemgarad di tmeɣrut, am umedya ieddan uqbel Tidet, taseddart tamezwarut tkeffu s tmeɣrut (n), tis snat s (i), maca llan kra n yifyar daxel n tseddart san tameɣrut, akked wawalen i dyettwalsen, seḥbibren ɣef usekkil n tagara n wawal, d ayen-nni i t-yerran ad imud tahuski i tseddart d usefru akked wassaɣ gar yefyar, si tama nniḍen ma yella tettwukkes tulsa n wawalen deg usefru-a, akked tmeɣrut n tagara n ufyir ad yuɣal usefru s yisem tasrit n tmedyazt.